
Ministru kabineta noteikumi Nr. 124
Rīgā 2025. gada 25. februārī (prot. Nr. 8 40. §)
Grozījumi Ministru kabineta 2021. gada 7. decembra noteikumos Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība"
Izdoti saskaņā ar Valsts robežsardzes likuma
12. panta trešo daļu,
likuma "Par policiju" 8. panta trešo daļu
un Ugunsdrošības un ugunsdzēsības likuma
23.1 panta trešo daļu
· Izdarīt Ministru kabineta 2021. gada 7. decembra noteikumos Nr. 793 "Kārtība, kādā Iekšlietu ministrijas sistēmas iestāžu amatpersonas ar speciālajām dienesta pakāpēm tiek nosūtītas dalībai starptautiskajās misijās un operācijās, un dalības finansēšanas kārtība" (Latvijas Vēstnesis, 2021, 237. nr.) šādus grozījumus:
· 1. Izteikt 22.1. apakšpunktu šādā redakcijā:
· "22.1. iestāde izmaksā noteikto mēnešalgu, piemaksu par speciālo dienesta pakāpi, piemaksu par noteiktu funkciju un uzdevumu izpildi un piemaksu par dalību starptautiskajā misijā vai operācijā;".
· 2. Papildināt ar 28. punktu šādā redakcijā:
· "28. Šo noteikumu 22.1. apakšpunktā minēto piemaksu par noteiktu funkciju un uzdevumu izpildi izmaksā no 2025. gada 1. janvāra."

